
ПРОЕКТ!

Д  О  Г О  В  О  Р
ЗА ПОКУПКО-ПРОДАЖБА НА ИМОТ - ЧАСТНА ОБЩИНСКА СОБСТВЕНОСТ
ПО РЕДА НА ЗАКОНА ЗА НАСЪРЧАВАНЕ НА ИНВЕСТИЦИИТЕ И НАРЕДБА №14 ЗА НАСЪРЧАВАНЕ НА ИНВЕСТИЦИИТЕ С ОБЩИНСКО ЗНАЧЕНИЕ В ОБЩИНА ПЕРНИК И ИЗДАВАНЕ НА СЕРТИФИКАТИ КЛАС „В“ 
Днес, ....................... г. в гр.Перник, между:


ОБЩИНА ПЕРНИК, с адрес: гр.Перник, пл.”Св.Иван Рилски” №1 “А”, БУЛСТАТ 000386751, представлявана от нейния КМЕТ - СТАНИСЛАВ ВЛАДИМИРОВ и ЕВЕЛИНА ДИМИТРОВА - началник отдел „Счетоводство“, той и главен счетоводител, наричан по-долу ПРОДАВАЧ от една страна и от друга
ЕТ „ЗДРАВКО ГЕОРГИЕВ-ПЕНКА ГЕОРГИЕВА“, ЕИК 208076984, със седалище и адрес на управление: гр.Перник, кв.„Църква“, ул.„Димитър Благоев“ №11, представлявано от Пенка Георгиева, наричан по-долу за краткост - КУПУВАЧ или ИНВЕСТИТОР
(ПРОДАВАЧ и КУПУВАЧ наричани заедно „Страните“, а всеки от тях поотделно „Страна“); 
на основание чл.22а, ал.1, т.2 и ал.4 от Закона за насърчаване на инвестициите (ЗНИ) и чл.20, ал.1 от Наредба №14/19.05.2025 г. за насърчаване на инвестициите с общинско значение в Община Перник и издаване на сертификати клас „В“, във връзка с чл.28 и чл.31, ал.4 от Правилника за прилагане на Закона за насърчаване на инвестициите (ППЗНИ), чл.34, ал.7 от Закона за общинската собственост (ЗОС), Сертификат за инвестиция клас „В“ с №1/04.11.2025 г., издаден от кмета на община Перник на основание Решение №796 по Протокол №18, т.17 от проведено заседание на 16.10.2025 г., Общински съвет - Перник, с валидност до 04.11.2028 г. и Заповед № ……./…..2026 г. на кмета на Община Перник, се сключи настоящият договор за следното:
ПРЕДМЕТ НА ДОГОВОРА
Чл. 1. (1)Община Перник продава на ЕТ „ЗДРАВКО ГЕОРГИЕВ-ПЕНКА ГЕОРГИЕВА“, ЕИК 208076984, представлявано от Пенка Георгиева, недвижим имот - частна общинска собственост, ТЕРЕН, представляващ поземлен имот с идентификатор представляващ поземлен имот с идентификатор 55871.511.9026 /землище петдесет и пет хиляди осемстотин седемдесет и едно, кадастрален район петстотин и единадесети, имот девет хиляди двадесет и шест/ с площ от 2 011 кв.м /две хиляди и единадесет кв.м/, съгласно кадастралната карта и кадастралните регистри на гр.Перник, одобрени със Заповед № РД-19-91/13.10.2008 г. на Изпълнителния директор на АКГГ; Последно изменение на кадастралната карта и кадастралните регистри, засягащо поземления имот: Заповед №18-162/10.01.2014 г. на началника на СГКК-Перник; Адрес на поземления имота: гр.Перник, ул.“Тодор Йорданов“; Трайно предназначение на територията: Урбанизирана; Начин на трайно ползване: За друг обществен обект, комплекс; Предишен идентификатор: Няма; Номер по предходен план: 9026, квартал: 2, парцел: I; Съседи: 55871.511.9025; 55871.511.858; 55871.511.964, за който съгласно регулационния план на гр.Перник, кв.“Църква“ е отреден УПИ ХХ, кв.2. В едно със Сграда с идентификатор 55871.511.9026.1 /землище петдесет и пет хиляди осемстотин седемдесет и едно, кадастрален район петстотин и единадесети, имот девет хиляди двадесет и шест, сграда първа/ по КККР на гр.Перник одобрена със Заповед РД-18-91/13.10.2008 г. на Изпълнителния директор на АГКК; Последно изменение на кадастралната карта и кадастралните регистри, засягащо сградата: няма извършено изменение на КККР със заповед; Адрес на сградата: гр.Перник, ул.“Тодор Йорданов“; Сградата е разположена в поземлен имот с идентификатор:  55871.511.9026; Застроена площ: 133 кв.м; Брой етаж: 2 /два/; Брой самостоятелни обекти в сградата: 0; Предназначение: Селскостопанска сграда; Предишен идентификатор: Няма. Строителство - монолитно; Година на построяване - 1963 г. За които е съставен АОС №13879/19.05.2020 г., утвърден от кмета на Община Перник, Вписан в Служба по вписванията гр.Перник Дв.вх.№1538, Вх.рег.№1570/28.05.2020 г., Акт №33, т.6, дело №738/2020, Партидидна книга: 33237, 70750, за реализиране на инвестиционен проект:
„Изграждане на автоматизиран и климатизиран склад за съхранение и спедиция на готова продукция в поземлен имот с идентификатор 55871.511.9026“.
(2) Имотът, предмет на договора е актуван с АОС №13879/19.05.2020 г., утвърден от кмета на Община Перник, Вписан в Служба по вписванията гр.Перник Дв.вх.№1538, Вх.рег.№1570/28.05.2020 г., Акт №33, т.6, дело №738/2020, Партидидна книга: 33237, 70750.

(3) Данъчната оценка на поземления имот е в размер на ……евро и в лева……, съгласно Удостоверение за данъчна оценка по чл.264, ал.1 от ДОПК, с Изх.№…, издадено от МДТ - Перник.
Продажната цена на поземления имот, предмет на договора за продажба е в размер на евро …...  и лева ……,  Продажната цена е утвърдена с Решение №…….….. по Протокол №......, т…….. от ……….. на Общински съвет - Перник, при съблюдаване на разпоредбите на чл.22а, ал.2 от ЗНИ и чл.24, ал.1, т.1 и ал.4 от Наредба №14/19.05.2023 г. за насърчаване на инвестициите с общинско значение в Община Перник и издаване на сертификати клас „В“.

Чл. 2. (1) Купувачът заяви, че е съгласен и купува описания в чл.1, ал.1 от настоящия договор имот - частна общинска собственост за цената от
 евро…. съответно лева ….., която е заплатил изцяло по сметка на община Перник с Платежнo нареждане от ………… г., чрез „………….“ АД 
За придобиване правото на собственост купувачът е заплатил дължимите такси, както следва:
1) сума в размер на 51,13 € /петдесет и едно евро и тринадесет евроцента/ или 100,00 лв. /сто лева/, чрез банков превод по сметка в евро на ПРОДАВАЧА с Платежнo нареждане от ………… г., чрез „………….“ АД, представляваща стойността при разпоредителни сделки-продажби върху общински имоти, съгласно §12, чл.33, ал.1, т.2 от Наредбата за изменение и допълнение на наредбата за определянето на администрирането на местните такси и цени на услуги на територията на община Перник
2) сума в размер на 51,13 € /петдесет и едно евро и тринадесет евроцента/ или 100,00 лв. /сто лева/, чрез банков превод по сметка в евро на ПРОДАВАЧА Платежнo нареждане от ………… г., чрез „…………..“ АД, представляваща стойността на оценката, съгласно чл.33, ал.2 от Наредбата за изменение и допълнение на наредбата за определянето на администрирането на местните такси и цени на услуги на територията на община Перник

Чл. 3. (1) За сключването на договора са спазени специалните изисквания на Закона за насърчаване на инвестициите, както следва:
1. За осъществяване на проект „Изграждане на автоматизиран и климатизиран склад за съхранение и спедиция на готова продукция в поземлен имот с идентификатор 55871.511.9026“, находящ се в гр.Перник, кв.“Църква“, ул.“Тодор Йорданов“ е издаден Сертификат за инвестиция клас „В“ №1/04.11.2025 г., от кмета на Община Перник, с валидност до 04.11.2028 г.;
2. Инвеститорът е отправил искане за прилагане на насърчителна мярка по чл.22а, ал.1, т.2 от ЗНИ - продажба на описания в договора имот - частна общинска собственост със Заявление с Вх.№ОК-17536/14.11.2025 г.
3. Изготвени са експертни оценки от независими лицензирани оценители по смисъла на чл.22а, ал.2 и § 1, т.2 от Допълнителните разпоредби на ЗНИ и при спазване на изискванията на чл.30, ал.1, т.2 от ППЗНИ и чл.24, ал.1, т.1 и ал.4 от Наредба №14/19.05.2023 г. за насърчаване на инвестициите с общинско значение в Община Перник и издаване на сертификати клас „В“, които отговарят на съдържателните изисквания на понятието оценител на активи по смисъла на Съобщение на комисията относно елементите на държавна помощ при продажба на земя и сгради от публични органи, публикувано в Официалния вестник на Европейските общности OB С 209/3 от 10.07.1997 г.;
4. Средноаритметичната стойност на изготвените оценки е в размер на …………………€   и в ……………лв.;
5. Продажната цена е утвърдена от общински съвет - Перник с Решение № ……  по Протокол № ...., т….. от … г. и е издадена Заповед № ……./…..2025 г. на кмета на Община Перник;
Не е налице хипотеза на предоставяне на държавна помощ съгласно Съобщение на комисията относно елементите на държавна помощ при продажба на земя и сгради от публични органи, публикувано в Официалния вестник на Европейските общности OB С 209/3 от 10.07.1997 г.;
Продажната цена на недвижимия имот е в размер на ……………евро и в……… лв.……….. и е определена при спазване разпоредбата на чл.22а, ал.2 от ЗНИ;
Изпълнено е изискването на чл.22а, ал.13 от ЗНИ, размерът на планираната инвестиция като разходи за дълготрайни материални активи по проекта да е над 3 пъти по-голям от пазарната оценка на подробно описания имот;
Купувачът придобива описания в ал.1 недвижим имот в състоянието му към момента на продажба, като правото на собственост се прехвърля с подписването на настоящия договор.
Владението на недвижимия имот ще бъде предадено на Купувача в 14 (четиринадесет) дневен срок от подписването на настоящия договор. Предаването следва да бъде удостоверено с изготвянето и подписването на приемо-предавателен протокол от представители на Продавача и Купувача.
ПРАВА И ЗАДЪЛЖЕНИЯ НА КУПУВАЧА/ ИНВЕСТИТОРА
Чл. 4. (1) С подписването на договора за покупко-продажба, Купувачът се задължава да изпълни изцяло инвестиционния проект, съгласно депозираното от Инвеститора  заявление, неразделна част от настоящия договор.
(2) На свой риск и със свои средства Инвеститорът да изпълни проекта, определен в издадения от кмета на Община  Перник, сертификат за инвестиция клас „В“ 1/04.11.2025 г., подробно описан в Заявление Вх.№24/СЛУ-4995/09.07.2024 г. по чл.18, ал.5 от ЗНИ, неразделна част от настоящия договор.
(3) Инвестицията по проекта е с планиран размер от минимум 153 387,56 € (сто петдесет и три хиляди триста осемдесет и седем евро и петдесет и шест евро цента) или 300 000,00 лв. (триста хиляди лева и нула стотинки) за придобиване и изграждане на дълготрайни материални активи при условията на чл.12 от ЗНИ, като включва:
Инвестиционният проект цели създаване на ново предприятие. Предвижда се изграждане на автоматизиран, климатизиран склад за съхранение и спедиция на готова продукция - захарни изделия, със съвременна рампа за товаро-разтоварни дейности за тежкотоварни пътни превозни средства.
(4) Срокът за изпълнение на инвестиционния проект, включително въвеждане на обекта в експлоатация и закупуване на предвиденото оборудване е до 04.11.2028 г.
(5) Срокът за поддържане на инвестицията е не по-малко от 10 (десет) години;

(6) Изпълнението на всички СМР върху имота, предмет на настоящия договор, следва да се извърши съобразно одобрен инвестиционен проект и издадено разрешение за строеж по реда на Закона за устройство на територията.
(7) До издаване на разрешение за ползване (удостоверение за въвеждане в експлоатация) на обекта и в изпълнение на Наредба №3 от 31.07.2003 г. за съставяне на актове и протоколи по време на строителството. Инвеститорът се задължава да уведомява своевременно органа, осъществяващ контрол по изпълнението на инвестицията, който може по своя преценка да извършва проверки, огледи и измервания на място във връзка с подписване на всеки от актовете, съставяни по време на строителството.
(8) Инвеститорът се задължава да поддържа проекта по местонахождение за срок не по-малък от 3 (три) години от датата на завършване на инвестицията по смисъла на чл. 14, параграф 5 от Регламент (ЕС) № 651/2014 г.
(9) Инвеститорът са задължава пряко да увеличи заетостта на дружеството с 5 работни места.
(10) Инвеститорът няма право да се разпорежда с придобития по настоящия договор имот, да учредява ограничени вещни права на трети лица, както и да го обременява с вещни тежести и да учредява обезпечения, до изтичане на срока от три години, считано от датата на завършване на инвестицията по смисъла на чл.14, параграф 5 от Регламент (ЕС) № 651/2014 г.
(11) Инвеститорът декларира, че при изпълнението на проекта и поддържането на инвестицията ще предприема всички необходими мерки за защита на интересите на своите работници и служители и техните семейства, на трети лица, общността и околната среда по местонахождение на проекта. Инвеститорът ще изпълни проекта с грижата на добър търговец, при спазване на изискванията за ефективност, прозрачност и отговорност, в съответствие с най-добрите практики в съответната област.
(12) Не по-малко от 80 на сто от приходите при осъществяването на инвестицията следва да са от икономическите дейности, съгласно проекта, неразделна част от настоящия договор, в съответствие с изискванията на чл.12, ал.2, т.3 от ЗНИ за срока по ал.7.
Чл. 5. Средствата, необходими за изпълнение на задълженията на собственика на недвижимия имот, произтичащи от закон, не се приспадат от продажната цена (например: грижа за земята и сградите и поддръжката им като част от обичайните социални задължения на собствениците, плащането на данъци и подобни разходи).
КОНТРОЛ
Чл. 6. Контролът по изпълнението на инвестиционния проект се извършва в съответствие с чл.69, ал.5 от ППЗНИ и чл.36 от Наредба №14/19.05.2023 г. за насърчаване на инвестициите с общинско значение в Община Перник и издаване на сертификати клас „В“, от кмета на Общината или от оправомощено от него длъжностно лице, по реда на ал.2 и ал.3, съгласно чл.69, ал.5 от ППЗНИ.
Чл. 7. Контролът по чл.6 от настоящия договор се осъществява по отношение на изпълнението на инвестицията като минимален размер и по видове, като минимален брой разкрити нови работни места и срок в съответната икономическа дейност съобразно описаното в Заявлението на инвеститора Вх.№24/СЛУ-4995/09.07.2024 г. - приложение към настоящия договор.
Чл. 8. В края на всяка година в срока на валидност на сертификата и в периода на поддържане на инвестицията и заетостта, Инвеститорът подава до кмета на Община Перник писмена информация, относно развитието на инвестиционния проект, включително данни за обема на вложените средства, съгласно инвестиционния план, спазване на графика, създадени работни места, ползвани насърчителни мерки по ЗНИ и предоставяне на държавна помощ по реда на чл.19а от ППЗНИ.
Чл. 9. За целите на настоящия Договор, размерът на инвестициите по чл.4, ал.3 от настоящия договор, изпълнението на Проекта ще се отчита на база на разходите за придобиване на дълготрайни материални и нематериални активи, в това число:
1. За сгради, влезли в експлоатация с разрешение за ползване - на база на разходите за придобиване на дълготрайните активи, извършени от Инвеститора;
2. За незавършеното в края на срока строителство - балансовата стойност към края на срока на разходите за придобиване на дълготрайните активи, придобити или новоизградени в изпълнение на Проекта от Инвеститора;
3. За движимите вещи - на база на разходите за придобиване на дълготрайните активи, извършени от Инвеститора.
Чл. 10. Размерът на извършените инвестиции се удостоверява с шестмесечен и годишен финансов отчет по реда на Закона за счетоводството. Към финансовия отчет се прилага справка по образец, в която са описани активите за основната икономическа дейност и тяхната стойност. Справката се изготвя в съответствие с правилата за признаване на материални/нематериални дълготрайни активи (текущи/нетекущи), установени в МСС (НСФОМСП), и се заверява от регистриран одитор съгласно Закона за независимия финансов одит. Разходите по дейността на одитора са за сметка на Инвеститора. За целите на преценката дали активите, описани в справката, касаят основната икономическа дейност на Инвеститора или друга допълнителна дейност, контролният орган по чл.6 от настоящия договор може да извършва и фактическа проверка.
Чл. 11. Отчитането на размера на инвестициите за изпълнение на проекта ще се извърши най-късно до 90 дни след датата на осъществяване на инвестицията, чрез сумиране на натрупаните разходи за придобиване на дълготрайни материални активи на база на представените от Инвеститора документи, удостоверяващи извършените разходи за придобиване. Разходите, извършени във валута, различна от евро, за придобиване на дълготрайни активи ще се преизчисляват в евро по курса, определен от Европейската Централна Банка, за деня на придобиването или създаването на съответния дълготраен актив.
Чл. 12. Кмета на община  Перник или оправомощени служители по всяко време на действие на договора могат да определят регистриран одитор съгласно Закона за независимия финансов одит, който да отчете по реда на чл.10 от настоящия договор размера на инвестициите за изпълнение на проекта.
Чл. 13. Инвеститорът е длъжен да предостави достъп на длъжностните лица по чл.6 и чл.12 от настоящия договор, на одитора по чл.10 и чл. 2 от настоящия договор, както и на определено от Продавача лице, до документацията, свързана с изпълнение на задълженията по чл.4 от настоящия договор и по тяхно искане да им предоставя копия от посочената документация.
ОТГОВОРНОСТ ПРИ НЕИЗПЪЛНЕНИЕ И ОБЕЗПЕЧАВАНЕ. РАЗВАЛЯНЕ НА
ДОГОВОРА
Чл. 14. В случай, че Купувачът не изпълни изцяло или отчасти свое задължение по договора, Продавачът може да развали договора с писмено предизвестие по реда на чл.87 от Закона за задълженията и договорите.
Чл. 15. Неизпълнението на инвестиционния проект относно срока по чл.4, ал.4 от настоящия договор, размера на инвестицията по чл.4, ал.3 от настоящия договор или създадената с проекта заетост по чл.4, ал.9 от настоящия договор, както и незапочването на работа по инвестиционния проект по смисъла на § 1, т.8 от Допълнителните разпоредби на ЗНИ в срок до две години от сключването на договора за продажба, е основание за разваляне на договора. Инвестицията се смята за неизпълнена, когато размерът й е под изискуемия минимален размер, определен по чл.12, ал.2, т.5 ЗНИ и не е изпълнено условието по чл.22а, ал.13 ЗНИ, установено с финансови отчети и справка, заверени от регистриран одитор, съгласно Закона за независимия финансов одит.
Чл. 16. Инвеститорът отговаря за всички вреди - преки и косвени, настъпили от неизпълнението на задълженията по договора.
Чл. 17. При разваляне на договора по вина на Инвеститора, последният дължи на Продавача връщане на даденото и обезщетение за неизпълнение в размер на пълната продажна цена на имота, предмет на настоящия договор, а именно: ………….. евро и в лв./.
Чл. 18. Обезщетение в посочения в чл.17 от настоящия договор размер се дължи и в случай на неизпълнение от страна на Инвеститора на задължението му по чл.4, ал.9 от настоящия договор да не се разпорежда с имота или с част от него в определения по чл.4, ал.4 от настоящия договор три годишен срок.
Чл. 19. Обезщетението по чл.17 и чл.18 от настоящия договор е платимо в двумесечен срок от получаване на поканата за доброволното им плащане.
Чл. 20. (1) За обезпечаване на своите задължения за плащане на обезщетението по чл.17 и чл.18 от настоящия договор в двумесечен срок от подписването на договора, Инвеститорът учредява в полза на Продавача първа по ред ипотека върху имота, описан в чл.1, ал.1 от настоящия договор заедно с всички подобрения и приращения за срок до 04.11.2028 година включително.
(2)  За обезпечаване на своите задължения за плащане на обезщетението по чл.17 и чл.18 от настоящия договор, Инвеститорът учредява в полза на Продавача първа по ред ипотека върху сградата, изградена в имота, описан в чл.1, ал.1 от настоящия договор заедно с всички подобрения и приращения, съгласно сертифицирания инвестиционен проект, в съответствие с чл.31, ал.6 от ППЗНИ за срок от 38 месеца от датата на получаване получаване на Удостоверение за възеждане в експлоатация.
(3) Срокът за учредяване на ипотеката по ал.2 е двумесечен от датата на получаване на Удостоверение за възеждане в експлоатация.
(4) Неучредяването на ипотеките по ал.1 и ал.2 в указаните срокове е основание за разваляне на договора.
НЕПРЕОДОЛИМА СИЛА /ФОРСМАЖОР/
Чл. 21. Пълното или частично неизпълнение, на което и да е от задълженията на страните по договора, причинено от събитие форсмажор, няма да се счита за неизпълнение на договора.
Чл. 22. За нуждите на договора форсмажор е всяко непредвидено и/или непредотвратимо събитие от извънреден характер, което възникне след сключване на договора, като например: експлозии, пожари, земетресения, наводнения, бури, урагани, епидемии и други природни бедствия: военни действия, въстания, обществени безредици.
Чл. 23. Ако състоянието, причинено от събитие на форсмажор продължи повече от шест месеца, всяка от страните има право да развали договора, като в този случай обезщетение за неизпълнение не се дължи.
Чл. 24. Всяка от страните, чието изпълнение стане невъзможно поради събитие на форсмажор, е длъжна незабавно да уведоми писмено другата страна и да посочи възможните последици, свързани с по-нататъшното изпълнение на договора.
ИЗМЕНЕНИЕ НА ДОГОВОРА
Чл. 25. Клаузите на настоящия договор могат да бъдат изменяни по взаимно съгласие на страните по него при спазване на реда и условията за неговото сключване.
ДОПЪЛНИТЕЛНИ УСЛОВИЯ
Чл. 26. От момента на прехвърляне на собствеността на имота по чл.1, ал.1 от настоящия договор на Купувача/Инвеститора, всякакви рискове и последици от дейности, осъществявани в цитирания по-горе имот или произтичащи от собствеността на същия, са за сметка само и единствено на Купувача/ Инвеститора.
Чл. 27. Инвеститорът е длъжен да уведоми незабавно кмета на община Перник, за възникването на обстоятелства, които могат да възпрепятстват или забавят изпълнението на инвестиционния проект.
Чл. 28. При промяна на обстоятелствата на Инвеститора, вписани в Търговския регистър, включително при настъпване на правоприемство спрямо предприятието или производството, инвеститора е длъжен да уведоми Обшина Перник 14 (четиринадесет) дневен срок от вписването на новите обстоятелства в Търговския регистър, както и да представи нов сертификат с отразени в същия промени, съгласно чл.19, ал.8 от ППЗНИ и чл.21 от Наредба №14/19.05.2023 г. за насърчаване на инвестициите с общинско значение в Община Перник и издаване на сертификати клас „В“.
Чл. 29. Инвеститорът се задължава да уведоми кмета на Община Перник във всички случаи:
1. Когато се образува производство за обявяване на Купувача в неплатежоспособност и/или несъстоятелност;
2. Когато се образува изпълнително дело срещу Купувача;
3. Настъпи някое от обстоятелствата по чл.13 или чл.13а от ЗНИ за Купувача или настъпи промяна в обстоятелствата по чл.12 от ЗНИ.
Чл. 30. Купувачът ЕТ „ЗДРАВКО ГЕОРГИЕВ-ПЕНКА ГЕОРГИЕВА“ се задължава при промяна на седалището и/или адреса на управление на дружеството, след подписване на настоящия договор да уведомява кмета на Община Перник за настъпилата промяна. Уведомленията, изпратени от Продавача на вписания в Търговския регистър адрес на управление на Купувача, се смятат за валидно връчени и в случаите, когато дружеството не е намерено на регистрирания адрес.
Чл. 31. Всички уведомления направени между страните във връзка с изпълнението на настоящия договор са действителни, ако са направени в писмена форма на български език.
Чл. 32. За всички неуредени с настоящия договор отношения се прилагат разпоредбите на действащото българско законодателство.
Чл. 33. Договорът влиза в сила от датата на сключването му.
Чл. 34. На основание чл.22а, ал.4 от ЗНИ, във връзка с чл.31, ал.4 и ал.5 от ППЗНИ и чл.24, ал.4 от Наредба №14/19.05.2023 г. за насърчаване на инвестициите с общинско значение в Община Перник и издаване на сертификати клас „В“, договорът подлежи на вписване в Служба по вписванията при Агенция по вписванията за сметка на Купувача/ Инвеститора, като екземпляр от вписания договор се представя в срок от 5 (пет) работни дни от вписването в община Перник за отписване на имота от актовите книги за общинска собственост.
Чл. 35. В 7 (седем) дневен срок от сключване на Договора, екземпляр от същия да се изпрати в Българска агенция за инвестициите по реда на чл.22а, ал.5 ЗНИ, чл.31, ал.8 ППЗНИ и чл.24, ал.5 от Наредба №14/19.05.2023 г. за насърчаване на инвестициите с общинско значение в Община Перник и издаване на сертификати клас „В“.
Чл. 36. На основание чл.18 от Закона за собствеността, нотариална форма не е необходима.
Чл. 37. В 14-дневен срок от представяне в община Перник на вписания договор, страните извършват предаване и приемане на описания в член първи имот, като за целта се подписва предавателно-приемателен протокол.
Чл. 38. Договорът се състави в 6 (шест) еднообразни екземпляра - три за община Перник, един за Българска агенция за инвестициите, един за купувача/инвеститор и един за Служба по вписванията при Агенция по вписванията.
За съставяне на настоящия договор послужиха следните документи:
1. Копие от Сертификат за инвестиция клас „В“ №1/04.11.2025 г.;
2. Копие на Заявление с Вх.№ …….. г. с искане за прилагане на насърчителната мярка;
3. Решение №
по Протокол №……., т…….на Общински съвет - Перник;
4. Заповед № ……./…..2026 г. на кмета на Община Перник; 

5. Заявление с Вх.№24/СЛУ-4995/09.07.2024 г. за издаване на сертификат за инвестиция с общинско значение клас „В“ ведно с приложения към него;
6. Акт за частна общинска собственост и скица от АГКК за имота, предмет на насърчителната мярка;
7. Удостоверение за данъчна оценка на имота, предмет на насърчителната мярка;
8. Платежни документи за заплатените суми по договора.

